રગડા પેટીસ બનાવવા તમે લીલા તેમજ સફેદ કોઈપણ વટાણા નો ઉપયોગ કરી શકો છો. વટાણા ને પલાળી ને કુકર માં બાફવા માં આવે છે. પછી આમાં બીજો બધો મસાલો નાખી ને તેનો વઘાર કરી રગડો બનાવવા માં આવે છે. જ્યારે પેટીસ એ બાફેલા બટેટા ની ટીકી છે. જેમાં કઈ પણ નાખવા માં આવતું નથી. તેમાં માત્ર લીલા મરચાં, મીઠું, ખાંડ અને લીંબુ નો રસ નાખવા માં આવે છે. આ રગડા અને પેટીસ બંને ઓછા તીખા હોય છે, તેને વધુ તીખું બનાવવા માટે ઉપર થી લીલા મરચાં અને કોથમીર ની ચટણી નાખવા માં આવે છે.